**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**Proiect ACORD DE MEDIU**

Ca urmare a solicitării de emitere a acordului de mediu adresate de **SC VICE COM 95 SRL,** cu sediul in com. Branesti, sat Branesti, str. Negru Voda,, nr. 59A, jud. Ilfov, înregistrată la APM Dâmbovita cu nr. 1574 din 04.02.2019, în baza Legii nr. **292/2018** privind evaluarea impactului anumitor proiecte publice si private asupra mediului si a Ordonantei de Urgentă a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, aprobata cu modificările si completările ulterioare, se emite:

**ACORD DE MEDIU**

pentru proiectul: “ ***Exploatare agregate minerale cu realizare de bazin piscicol in perimetru Matasaru*** ”, propus a fi amplasat in com. Matasaru, jud. Dâmboviţa, in scopul stabilirii condiţiilor si a măsurilor pentru protecţia mediului care trebuiesc respectate pentru realizarea proiectului, care prevede:

**I. Descrierea proiectului, lucrările prevăzute de proiect, inclusiv instalaţiile şi echipamentele**

***a) Mărimea proiectului***

Perimetrul Matasaru este amplasat la cca. 1.2 km de raul Arges si la cca. 1,6 km de raul Tinoasa, are o suprafata totala de 19500 mp din care suprafata exploatabila este de 14574 mp, cu adancimea apei de 3,5 m.

Perimetrul exploatabil este in suprafata de 14574 mp si este delimitat de urmatoarele coordonate STEREO 70, din care limitele amonte/aval au urmatoarele valori:

 Nr. X Y

 17. 349820,837 536227,080

 18. 349834,721 536232,380

 19. 349843,006 536242,756

 20. 349880,111 536252,828

 15. 349816,190 536488,327

 16. 349763,670 536437,382

*II. Conditiile de realizare a proiectului*

***Elemente geometrice ale excavaţiei***:

 - suprafaţa totală a terenului =1,95 ha;

- suprafaţa excavatie ( exploatabila ) = 1,45 ha;

- suprafaţa luciului de apa = 0,53 ha;

- adâncimea min/max de excavare = 9,08 m/7,86m,

- adâncimea apei = 3,5 m;

***Tehnologia de exploatare:***

* Exploatarea se va face prin metoda excavare mecanica in fasii transversale paralele realizate dinspre NE spre SV cu latimi de 10-20m, in doua trepte:
* Treapta 1 pana la 1 m deasupra nivelului hidrostatic
* Treapta 2 pana la limita de adancime

***Echipamente tehnologice:***

* Excavator – 2 buc, autobasculante

***Capacitatea de productie:***

* Bazinul piscicol va fi alimentat din panza freatica si va fi destinat pescuitului sportiv, fara viviere
* Cresterea pestelui se va face fara furajare, pestele hranindu-se cu vegetatia naturala din bazin
* bazinul va fi populat cu de crap, caras, specii fitofage;

- respectarea pilierilor de protectie:

* 8 m fata de drumul de exploatare DE 646 situat in partea de est a amplasamentului
* 10 m fata de canalul HL 635 situat in partea de vest a amplasamentului
* 7 m fata de terenurile vecine in partea de nord si sud

**-** decoperta va fi depozitata temporar in zona pilierilor de protectie,

- respectarea amplasamentului conform planului anexat documentatiei si aplicarea solutiilor tehnice adoptate astfel incat impactul asupra florei si faunei sa fie nesemnificativ

- lucrarile propuse vor fi realizate astfel incat sa nu fie afectate alte suprafete limitrofe si vegetatia specifica

**II. Motivele şi considerentele care au stat la baza emiterii acordului, printre altele şi în legătură cu calitatea şi concluziile/recomandările raportului privind impactul asupra mediului şi ale participării publicului:**

 • Proiectul propus intra sub incidenta Legii nr. **292/2018***,*  *anexa nr.2*, *pct.2, lit. a*, „*cariere, exploatari miniere de suprafata si de extractie a turbei, altele decat cele prevazute in anexa nr. 1*  *”* pentru care in ședința Colectivului de Analiza Tehnica (CAT) din 03.10.2019 , s-a decis evaluarea impactului asupra mediului si elaborarea Raportului la studiul de impact asupra mediului.

 **•** Motivele care au stat la baza alegerii alternativei proiectului au fost justificate de: documentația prezentata respectiv, notificarea, memoriul de prezentare, raportul la studiul de impact asupra mediului, planuri de situație si de amplasare in zona si documentele si avizele favorabile emise de alte autorități precizate in certificatul de urbanism si/sau solicitate in urma ședințelor Colectivului de Analiza Tehnica.

 **•** Decizia finala de emitere a acordului de mediu s-a bazat pe respectarea prevederilor legale in ceea ce privește îndeplinirea măsurilor si condițiilor privind protecția mediului care trebuie respectate in perioada de realizarea si de funcționare a proiectului propus.

 **•** Conform localizării proiectului pe teritoriul administrativ, regimul juridic al terenului este extravilan, categoria de folosinta - arabil, proprietate privata a titularului proiectului.

 **•** Pe amplasamentul proiectului nu sunt prezente valori istorice, culturale, arheologice, zone de protecţie sanitară, zone de protecție hidrogeologica, zone tampon sau zone cu restricții de construit;

 **•**  Pentru realizarea proiectului de investiție propus au fost luate în considerare impactul direct, indirect şi cumulat cu al celorlalte proiecte si activităţi prezente si viitoare din zona amplasamentului.

 **•** Decizia de emitere a acordului de mediu a fost luată în urma parcurgerii metodologiei de aplicare a evaluării impactului asupra mediului pentru proiecte publice si private conform Legii nr. **292/2018**, a analizei documentaţiei tehnice depuse, în urma consultărilor din cadrul Comisiei de Analiză Tehnică, pe baza recomandărilor şi concluziilor Raportului privind impactul asupra mediului si a consultării publicului interesat prin: anunţurile publice in presa locala, pe pagina de internet a APM Dâmbovița, la sediul Primăriei comunei Mogosani şi a ședinței de dezbatere publica.

* **compatibilitatea cu obiectivele de protecţie a siturilor Natura 2000**
1. proiectul se va implementa in vecinatatea ariei naturale protejate de interes comunitar, sit Natura 2000 ROSCI0106 Lunga Mijlocie a Argesului si ROSPA0161 Lunca Mijlocie a Argeşului, la o distanta de aproximativ 930 m

b) realizarea proiectului nu conduce la fragmentarea/deteriorarea habitatelor de importanta comunitara, nu reduce suprafata acestora, nu determina modificari fizice semnificative in ariile naturale protejate de interes comunitar si nu reduce numarul speciilor de importanta comunitara si nu afecteaza starea de conservare a acestora

c) pe amplasamentul proiectului si in vecinatatea acestuia nu sunt habitate sau specii de interes comunitar, terenul vizat de proiect si cele adiacente nu corespund cerintelor ecologice ale speciilor. Nu sunt prezente asociatii vegetale care pot constitui habitat de cuibarire/reproducere pentru speciile de pasari salbatice. Ihtiofauna din raul Arges nu va fi afectata deoarece proiectul nu implica evacuare de ape tehnologice;

d) proiectul nu prevede evacuari de ape tehnologice insa pentru monitorizarea indicatorilor fizico-chimici ai apei subterane se vor executa 2 foraje in amonte si aval de bazinul piscicol, pe directia de curgere a apei subterane;

Având în vedere cele menţionate mai sus, considerăm că proiectulpropus nu are impact negativ semnificativ asupra integrităţii ariilor naturale protejate de interes comunitar, nu necesită parcurgerea celorlalte etape ale procedurii de evaluare adecvată şi poate fi realizat cu respectarea următoarelor condiţii:

* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;
* respectarea regimului de arii naturale protejate de interes comunitar pentru siturile Natura 2000 ROSCI0106 Lunca Mijlocie a Argeşului și ROSPA0161 Lunca Mijlocie a Argeșului;
* lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică acestora;
* limitarea surselor generatoare de zgomot şi vibraţii astfel încât să aibă un impact nesemnificativ asupra speciilor de animale din fauna sălbatică din zonă;
* interzicerea circulaţiei autovehiculelor şi utilajelor în afara drumurilor existente;
* stropirea cu apă a drumurilor de acces în perioadele lipsite de precipitaţii;
* nu se vor recolta, captura, ucide, distruge sau vătăma exemplare din specii de floră şi faună sălbatică, protejate la nivel naţional, comunitar sau internaţional, în oricare dintre stadiile ciclului lor biologic;
* se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);
* la terminarea lucrărilor se vor lua măsuri pentru îndepărtarea de pe amplasament a deşeurilor;
* deşeurile generate din activitatea desfăşurată pe amplasament vor fi colectate/valorificate/eliminate prin operatori economici autorizaţi, în baza contractului de prestări servicii;

**III. Măsuri pentru prevenirea, reducerea şi, unde este posibil, compensarea efectelor negative semnificative asupra mediului:**

1. ***Protecția apelor***

 **•**  In perioada de execuție

- Nu vor exista evacuări de ape uzate tehnologice sau menajere in apele de suprafața sau in subteran;

- Alimentarea cu combustibil a utilajelor se va face intr-un spațiu special amenajat al organizării de șantier, prevăzut cu o cuva de retenție in caz de scurgeri accidentale, sau la stațiile de distribuție carburanți din zona;

- Se interzice evacuarea pe sol, in apele de suprafața sau in subteran a substanțelor periculoase si a deșeurilor de orice fel;

- Se interzice spălarea mașinilor si utilajelor pe amplasamentul proiectului sau in apele de suprafața.

***2. Protecția aerului***

 **•**  In perioada de execuție

 - Executarea reviziilor tehnice si a inspecțiilor tehnice periodice la mașini si utilaje;

 - Se vor adopta masuri tehnico–organizatorice pentru reducerea la maximum a poluării atmosferei, prin întreținerea adecvata a utilajelor, verificarea permanenta a funcționarii acestora si înlocuirea celor cu defecțiuni tehnice;

- se va sigura umectarea drumului de exploatare pentru a împiedica antrenarea unei cantităţi mari de pulberi în aer în sezonul cald când precipitaţiilesunt reduse;

- Asigurarea funcționarii motoarelor vehiculelor la parametri normali, exploatarea raționala a acestora, pentru menținerea nivelului emisiilor de poluanți in limitele admise;

- Alimentarea cu combustibil a utilajelor de transport se va face doar pe amplasamentul special amenajat, sau la benzinăriile din zona, cu respectarea normelor de protecție a mediului;

***3. Protecția solului si subsolului***

 **•**  In perioada de execuție

 - Alimentarea cu motorina a utilajelor si mașinilor se va face pe o platforma special amenajata, prevăzute cu cuva pentru reținerea scurgerilor accidentale;

 - Se vor asigura spatii special amenajate pentru colectarea selectiva a deșeurilor generate, pana la predarea acestora operatorilor economici autorizați pentru eliminare/valorificare;

 - La finalizarea proiectului se vor reface suprafețele de teren afectate si se vor evacua deșeurile rezultate.

- se vor lua măsuri corespunzătoare în vederea reducerii la minim a condiţiilor care ar favoriza apariţia unor poluări accidentale datorate staţionării, funcţionării şi transportului cu utilajele şi mijloacele de transport din dotare sau datorităfuncţionării necorespunzătoare;

- se va respecta traseul căilor de acces existente, evitându-se manevrarea utilajelor sau autovehiculelor pe suprafeţele adiacente drumului

- nu se vor crea depozite de balast pe suprafeţe situate în afara amplasamentului;

 **•**  In perioada de funcționare

 - se vor amenaja pubele pentru colectarea selectiva a deșeurilor menajere.

***4. Protecția împotriva zgomotului si vibrațiilor***

 **•**  In perioada de execuție si in timpul funcționarii

* în timpul execuţiei proiectului și funcționării *Nivelul de zgomot echivalent* se va încadra în limitele SR 10009 / 2017 – Acustica - limite admisibile ale nivelului de zgomot din mediul ambiant şi OM 119/ 2014 pentru aprobarea Normelor de igienă şi sanatate publica privind mediul de viaţă al populaţiei, respectiv:
* 65 dB - la limita spatiului funcţional al amplasamentului
* 50 dB – la faţada clădirii rezidentiale care este cea mai expusa actiunii unei surse de zgomod exterioare
* *In cazul in care orice cladire rezidentiala se afla pozitionata intr-un teritoriu protejat instituit ca urmare a punerii in aplicare a Normelor de igena si sanatate publica privind mediul de viata al populatiei, abrobate de autoritatea publica central pentru sanatate, atunci limita admisibila a nivelului de zgomot la exteriorul locuintei trebuie sa fie 55dB pentru intervalul orar 07.00-23.00 si 45 dB pentru intervalul orar 23.00-07.00*

***5. Gestiunea deșeurilor***

 **•**  In perioada de execuție

 - Deșeurile menajere se vor colecta in containere special amenajate, evacuate periodic de o firma autorizata.

 - Deșeurile industriale reciclabile vor fi colectate selectiv si valorificate prin unități autorizate;

 - Uleiul uzat – colectarea se va face in recipienti metalici si valorificarea pentru reciclare prin unități autorizate, ținându-se evidenta in conformitate cu H.G. nr. 235/2007 privind gestionarea uleiurilor uzate;

- Anvelopele uzate – colectate in spatii special amenajate si valorificate prin unități autorizate;

 - Se interzice evacuarea sau abandonarea deșeurilor de orice natura in locuri neautorizate.

  **•**  In perioada de funcționare, deșeurile generate vor fi colectate selectiv, in containere ecologice si vor fi evacuate/valorificate prin unități autorizate.

 ***6. Protecția așezărilor umane***

- la transportul materialului pe drumurile publice se vor impune masuri de reducere a vitezei de deplasare a autobasculantelor, pentru diminuarea impactului produs prin zgomot si vibrații;

 - mijloacele de transport vor avea verificările tehnice efectuate conform prevederilor legale si nu vor fi admise in trafic mijloace de transport cu defecțiuni tehnice.

**BIODIVERSITATE**

***a) În timpul realizării proiectului***

* pentru transportul utilajelor şi al materialelor se utilizează drumul de exploatare existent, aflat într-o stare bună de întreţinere, nu se produc perturbări suplimentare ale comportamentului speciilor de păsări prin amenajarea unor drumuri noi;
* solul vegetal decopertat este depozitat temporar sub forma unui val de pământ ce va fi utilizat pentru amenajarea malurilor bazinului piscicol;
* materialul rezultat din lucrările de excavaţii va fi transportat la unitatea de procesare pe măsură ce este produs;
* se va evita formarea pulberilor în perioada de construcţie prin umectarea drumului de acces astfel încât să se evite depunerea acestora în zona în care sunt instituite ariile naturale protejate;
* periodic, se vor efectua testări ale nivelului de zgomot, pulberi şi alţi poluanţi de către societăţi specializate, la solicitarea beneficiarului, rezultatele fiind utilizate pentru stabilirea planului de măsuri de protecţie a factorilor de mediu;

- nu vor fi afectate suprafeţe suplimentare acoperite cu vegetaţie, faţă de cele prevăzute în proiect;

- utilajele vor fi aprovizionate cu combustibili în zone special amenajate, prevăzute cu platforme betonate şi cu material absorbant pentru carburanţi şi uleiuri uzate;

- se va evita depozitarea temporară a deşeurilor în alte locuri decât cele special amenajate, deşeurile generate vor fi predate unor operatori economici specializaţi.

***b) În timpul exploatării***

* pe căile de acces se va rula cu viteza minima pentru a limita intensitatea zgomotului şi ridicarea prafului. Se va recurge la stropirea acestora în funcţie de condiţiile meteorologice;
* delimitarea zonei de lucru pentru a preveni/minimiza distrugerea suprafeţelor vegetale;
* respectarea căilor de acces şi evitarea manevrării autovehiculelor pe alte suprafeţe decât cele prevăzute în plan;
* utilizarea de echipamente şi utilaje performante, cu un nivel redus de zgomot;
* transporturile să fie gestionate eficient, astfel încât să se reducă la minimum numărul lor;
* întreţinerea şi reparaţiile utilajelor/echipamentelor din dotare şi a uneltelor specifice se vor realiza numai în unităţi specializate;
* utilizarea de material absorbant pentru intervenţie rapidă în cazul unor curgeri accidentale de produs petrolier;
* managementul corespunzător al deşeurilor, conform legislaţiei specifice în vigoare;
* instruiri ale personalului privind procedurile de exploatare şi de prevenire a poluărilor accidentale şi verificarea periodică a respectării acestora.

**c) În timpul închiderii, dezafectării, refacerii mediului şi postînchidere**

- la terminarea perioadei de exploatare, amplasamentul va fi organizat ca loc de agrement. Speciile de floră şi de faună vor popula zona într-o perioadă estimată la 4 - 5 ani;

* utilizarea de echipamente şi utilaje performante, cu un nivel redus de zgomot;

- prevenirea ridicării particulelor de praf din zona de desfăşurare a lucrărilor.

**IV. Condiţii care trebuie respectate**

* Realizarea proiectului de investiție propus se va efectua cu respectarea legislației in vigoare privind protecția mediului si a condițiilor impuse prin avizele si acordurile emise de alte autorități;
* Executarea lucrărilor se va face cu respectarea soluțiilor tehnice descrise in documentația depusa, precum si a normativelor si prescripțiilor tehnice in vigoare, specifice proiectării si execuției lucrărilor de exploatare a agregatelor minerale;
* Proiectul se va realiza conform prevederilor documentației tehnice şi a Raportului privind impactul asupra mediului, care au stat la baza emiterii acordului de mediu;
* Titularul are obligația întreținerii si refacerii drumului de exploatare, reabilitarea terenului afectat prin realizarea obiectivului si redarea in circuitul inițial a suprafețelor ocupate temporar.
* Carburantii vor fi stocati pe platforme betonate prevazute cu decantoare pentru retinerea pierderilor, in rezervoare etanse prevazute cu cuve de retentie, astfel incat sa nu se produca pierderi, iar uleiurile uzate se vor colecta in tancuri special construite, iar ulterior vor fi predate unitatilor specializate
* Este obligatorie refacerea solului( reconstructie ecologica) in zonele unde acesta a fost afectat temporar in scopul redarii terenului in circuit la categoria de folosinta detinuta initial
* In cazul aparitiei unor pierderi de produse petroliere, acestea vor fi indepartate cu materiale absorbante care se vor colecta in containere etanse, acoperite si etichetate.Containerele se vor depozita pe platforme betonate, special amenajate si se vor predaunor societati autorizate pentru colectarea si eliminarea deseurilor petroliere
* In fronturile de lucru se interzic operatiunile de schimbare a uleiului, demontarea sau dezasamblarea utilajelor sau mijloacelor de transport, intretinerea utilajelor va fi efectuata in ateliere specializate/organizare de santier
* Se interzice descarcarea de deseuri lemnoase in cursuri de apa permanente sau nepermanente
* Se vor respecta prevederile avizului de gospodarire a apelor, emis de autoritatea competenta
* Alegerea celor mai bune tehnologii de decopertare in scopul recuperarii solului fertil de pe suprafata afectata in vederea refolosirii acestuia la renaturarea taluzurilor
* Respectarea conditiilor impuse prin actele de reglementare ale altor autoritatii care stau la baza emiterii prezentului acord

• **Prevederi pentru monitorizarea mediului**

  In perioada de execuție

 - se vor lua toate masurile ca realizarea proiectului să nu se constituie o sursa de poluare majora in zona, cu încadrarea in parametrii de calitate admiși pentru factorii de mediu, în general şi în special a celor privind zgomotul şi gestionarea deşeurilor;

 - supravegherea activităţilor de execuție a lucrărilor din punct de vedere al respectării măsurilor de limitare a impactului negativ, prin adoptarea unui sistem de management operaţional de monitorizare a mediului si cu măsuri active de protejare/remediere;

 - activitatea de monitorizare se sintetizează prin prezentarea de rapoarte autorităţilor locale pentru protecţia mediului, la solicitarea acestora, in vederea stabilirii eventualelor măsuri pentru protecţia factorilor de mediu pe toata perioada de execuție a lucrărilor;

 - utilizarea de tehnologii performante cu rol de reducere a timpului de execuţie, reducerea consumului de materiale şi a consumului energetic;

 - titularul va utiliza echipamente si utilaje moderne, cu consum redus de combustibil sau utilizarea unor surse alternative de energie (biodiesel), după caz;

 • Monitorizarea calității factorilor de mediu si raportarea rezultatelor, in perioada de execuție a proiectului, se va efectua la solicitarea autorităților teritoriale pentru protecția mediului;

 Dacă vor fi înregistrate depăşiri, se va continua monitorizarea şi se vor lua toate măsurile necesare pentru reducerea/eliminarea impactului.

 In perioada de funcționare

 - titularul va tine evidenta gestiunii deșeurilor conform H.G. nr. 856/2002, cu respectarea prevederilor Legii nr. 211/2011 privind regimul deșeurilor.

**• Masuri de prevenire a accidentelor**

 - Verificarea înainte de intrarea in lucru a utilajelor si mijloacelor de transport, privind funcționarea la parametrii optimi si daca au apărut defecțiuni care permit scurgeri de combustibil sau lubrefianți;

 - Instruirea personalului pentru cunoașterea si respectarea normelor generale si specifice de protecția muncii si de prevenirea si stingerea incendiului, asigurându-se toate dotările necesare;

 - Montarea unor panouri avertizoare la accesul pe amplasament cu inscripția *«PROPRIETATE PRIVATA, ACCESUL INTERZIS».*

**IV. Condiţii care trebuie respectate - BIODIVERSITATE**

***1. În timpul realizării proiectului:***

- respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;

- Pentru conservarea biodiversităţii, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare, precum şi Planul de management şi regulamentul sitului Natura 2000, ROSCI0106 Lunca Mijlocie a Argeşului

Pentru speciile protejate de plante şi animale sălbatice terestre, acvatice şi subterane care trăiesc atât în ariile naturale protejate, cât şi în afara lor, sunt interzise:

- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

- perturbarea intenţionată în cursul perioadei de reproducere, de creştere, de hibernare şi de migraţie;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- deteriorarea şi/sau distrugerea locurilor de reproducere ori de odihnă;

- recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

- deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

În vederea protejării tuturor speciilor de păsări, inclusiv a celor migratoare, sunt interzise:

- uciderea sau capturarea intenţionată, indiferent de metoda utilizată;

- deteriorarea, distrugerea şi/sau culegerea intenţionată a cuiburilor şi/sau ouălor din natură;

- culegerea ouălor din natură şi păstrarea acestora, chiar dacă sunt goale;

- perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;

- deţinerea exemplarelor din speciile pentru care sunt interzise vânarea şi capturarea;

- vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;

- se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);

* + lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică;
* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;

- titularul are obligaţia de a raporta orice ucidere accidentală a oricărei specii de păsări;

 - în cazul producerii accidentale a unui prejudiciu care afectează obiectivele de conservare pentru care au fost desemnate ariile naturale protejate de interes comunitar, se va anunţa în cel mai scurt timp Agenţia pentru Protecţia Mediului Dâmboviţa, în vederea stabilirii măsurilor de remediere ce vor fi puse în aplicare de către cel care a produs prejudiciul;

***2. În timpul exploatării***

* respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;
* pentru conservarea biodiversităţii, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare, precum şi Planul de management şi regulamentul sitului Natura 2000, ROSCI0106 Lunca Mijlocie a Argeşului;
* În vederea protejării tuturor speciilor de păsări, inclusiv a celor migratoare, sunt interzise:
* uciderea sau capturarea intenţionată, indiferent de metoda utilizată;
* deteriorarea, distrugerea şi/sau culegerea intenţionată a cuiburilor şi/sau ouălor din natură;
* culegerea ouălor din natură şi păstrarea acestora, chiar dacă sunt goale;
* perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;
* deţinerea exemplarelor din speciile pentru care sunt interzise vânarea şi capturarea;
* vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat;
* se interzice introducerea de specii din afara zonei (prădători, competitori sau paraziţi ai speciilor protejate de floră şi faună sălbatică, specii exotice sau organisme modificate genetic);
* lucrările propuse vor fi realizate astfel încât să nu fie afectate alte suprafeţe limitrofe şi vegetaţia specifică;
* respectarea amplasamentului conform planului anexat documentaţiei şi aplicarea soluţiilor tehnice adoptate astfel încât impactul asupra florei şi faunei să fie nesemnificativ;

- în cazul producerii accidentale a unui prejudiciu care afectează obiectivele de conservare pentru care au fost desemnate ariile naturale protejate de interes comunitar, se va anunţa în cel mai scurt timp Agenţia pentru Protecţia Mediului Dâmboviţa, în vederea stabilirii măsurilor de remediere ce vor fi puse în aplicare de către cel care a produs prejudiciul;

***3. În timpul închiderii, dezafectării, refacerii mediului şi postînchidere***

* + prevederile O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările şi modificările ulterioare;

- respectarea regimului de arie naturală protejată de interes comunitar pentru siturile Natura 2000, ROSCI0106 Lunca Mijlocie a Argeşului şi ROSPA0161 Lunca Mijlocie a Argeşului;

- programul de urmărire a lucrărilor realizate pentru protecţia şi refacerea mediului va începe să se deruleze după închiderea activităţii şi va urmări:

* Monitorizarea biodiversităţii;
* Monitorizarea stabilităţii fizice a lucrărilor realizate;
* Monitorizarea calităţii apei;
* Monitorizarea calităţii solului.

**V. Informaţii cu privire la procesul de participare a publicului în procedura derulată:**

 Agenția pentru Protecția Mediului Dâmbovița a asigurat informarea publicului, accesul liber la informaţie şi participarea publicului interesat la luarea deciziei, pe parcursul derulării procedurii de emitere a acordului de mediu astfel:

 - documentaţia tehnica de susţinere a solicitării pentru emiterea acordului de mediu a fost accesibilă spre consultare pe toată durata derulării procedurii pe pagina de internet si la sediul Agenţiei pentru Protecţia Mediului Dâmbovița;

 - anunţul public privind depunerea solicitării de emitere a acordului de mediu a fost publicat în ziarul Jurnal de Dâmbovița din 04.09.2019, a fost afișat la sediul Primăriei Matasaru si a fost postat pe pagina de internet a APM Dâmbovița;

 - anunţul public privind decizia etapei de încadrare a fost publicat în ziarul Jurnal de Dâmbovița din 11.10.2019, a fost afișat la sediul Primăriei Matasaru si a fost postat pe pagina de internet a APM Dâmbovița;

 - după ședința CAT - Etapa de definire a domeniului evaluării, a fost emis îndrumarul pentru elaborarea Raportului privind impactul asupra mediului;

 - anunţul public privind dezbaterea publică a Raportului la studiul de impact asupra mediului a fost publicat in ziarul Jurnal de Dâmbovița din 20.02.2020, a fost afișat la sediul Primăriei Matasaru si a fost postat pe pagina de internet a APM Dâmbovița;

 - dezbaterea publică a Raportului privind impactul asupra mediului a avut loc la sediul Primăriei Mogosani in data de 25.03.2020; nu au fost înregistrate observații sau comentarii din partea publicului;

 - anunțul public privind decizia de emitere a acordului de mediu a fost publicat in ziarul Jurnal de Dâmbovița din 10.04.2020, a fost afișat la sediul Primăriei Matasaru si a fost postat pe pagina de internet a APM Dâmbovița;

 Pe toata perioada de desfășurare a procedurii de evaluare a impactului asupra mediului pentru proiectul propus, nu au fost înregistrate opinii, observații sau comentarii din partea publicului interesat si nu s-au solicitat completări/revizuiri ale raportului privind impactul asupra mediului.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezentul acord poate fi contestat în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**In cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

***Inainte de inceperea lucrărilor titularul are obligația să solicite și să obțină autorizația de mediu .***

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

 Laura Gabriela BRICEAG